[bookmark: _GoBack]Condicions tècniques d’execució del servei d’instal·lació i posada en funcionament de l’estand que ha d’utilitzar l’Administració de la Generalitat de Catalunya al Saló Municipàlia que tindrà lloc a la Fira de Lleida entre els dies 17 i el 19 d'octubre de 2023, amb dret d’accés per instal·lar i treure estand del 12 al 24 d’octubre de 2023


1. Objecte del servei

L’objecte del present servei és la instal·lació de l’estand que ha d’utilitzar l’Administració de la Generalitat de Catalunya al Saló Municipalia que tindrà lloc a la Fira de Lleida entre els dies 17 i 19 d’octubre de 2023. El material de l’estand es troba a les dependències del Departament d’Agricultura de Lleida, carrer Oriol Martorell, 2, 25005 Lleida. El servei inclou el seu trasllat des d’on es troba, fins a la Fira de Lleida, el seu muntatge, subministrament de material necessari per al seu ús aquest any 2023, manteniment durant la Fira, desmuntatge i trasllat al seu lloc d’origen. 

Aquestes operacions inclouen l’adequació tècnica i arranjament del mòdul, així com el subministrament del material necessari per a l’adequada realització de l’esdeveniment.

2. Descripció de l’estand

L’estand té una superfície de 220 m2 (20 m de llargada x 11 m d’amplada). Consta de petit magatzem, espai diàfan. No té sostre.

3. Prestacions incloses en el servei

3.1Transport: 
Trasllat dels mòduls des les dependències del Departament d’Agricultura de Lleida, carrer Oriol Martorell, 2, 25005 Lleida, al recinte de la Fira de Lleida, en concret, al lloc on tingui l’espai cedit per la Fira a la Generalitat de Catalunya per a la ubicació de l’estand per a la Fira Municipalia 2023.

3.2 Taller. Muntatge i desmuntatge:
Treballs de taller, muntatge i desmuntatge de l’estand  així com la resolució de qualsevol incidència que es pugui produir, derivada dels treballs esmentats.

3.3 Adequació de l’estand: (material detallat a l’apartat 1 de l’annex a aquestes Condicions Tècniques)
3.3.1 Pavimentació de l’espai de 220 m2 amb paviment amb material reciclat, que ha d’estar totalment protegit fins el dia de la inauguració. Subministrament a càrrec de la Fira de Lleida. 

3.3.2 Mòduls per fer els murs de panell de melamina blancs a dues cares amb estructura interior amb un gruix total de 25 cm amplada i 2,80m alçada (ml).
Mostrador: a la part interior i als dos extrems armari amb una prestatgeria interior i pany amb clau
Portic magatzem de llistos de fusta d'Abet de 45x95mm i 3,5m llargada.
Mòdul magatzem de 3x2m amb melamina blanca interior i exterior i pany amb clau.

3.3.3 Retolació: a les parets, Vinil tall ECO-monomèric P-200 color adhesiu acrílic el logotip de la Generalitat de Catalunya. (material detallat en el punt 2 a l’annex a aquestes Condicions Tècniques)

3.3.4 Instal·lació elèctrica, d’imatge i so per al correcte funcionament de l’estand, d’acord amb el material subministrat detallat a l’annex a aquestes Condicions Tècniques. Arranjament de l’estand amb la col·locació del mobiliari i elements decoratius determinats en el punt 2 a l’annex a aquestes Condicions Tècniques.

3.3.5 El consum elèctric de l’estand, d’acord amb els preus marcats per la Fira de Lleida (35’5 €/Kw), que s’haurà d’abonar a l’ens gestor d’aquesta Fira.

3.3.6 Servei de neteja diària durant el període del Saló Municipalia (del 17 al 19 d’octubre de 2023) 

3.3.7 Gestió de residus: la gestió de residus del material de l’estand, d’acord amb indicacions de la Fira de Lleida. En cas d’abandonament de material, a banda de les mesures aplicables per incompliment del servei, la Fira de Lleida aplicarà el cànon de recollida de residus a l’empresa executora.

3.4 Material i mobiliari divers:
L’objecte d’aquest servei inclou també el lloguer i instal·lació de:
a) l’equipament tècnic en imatge 
b) l’equipament tècnic en so 
c) la il·luminació 
d) el mobiliari 
Es troba detallat a l’annex a aquestes Condicions Tècniques.

3.5 Personal tècnic (detallats als apartats 4 i 5 de l’annex a les Condicions Tècniques):
L’empresa executora del servei haurà de garantir l’adscripció a l’execució d’aquest servei de l’equip mínim descrit a continuació:
a) equip de transport de l’estand.
b) personal tècnic i auxiliar per al muntatge i desmuntatge de l’estand.

4. Característiques i contingut del servei

4.1 Abast en la prestació del subministrament
La celebració del Saló Municipalia tindrà lloc a la ciutat de Lleida, a l’espai que ocupa la Fira de Lleida, des de les 10.00 h del dia 17 d’octubre de 2023, fins a les 19.00 h del dia 19 d’octubre de 2023.

Tant l’estand, com el mobiliari, la decoració, les instal·lacions i els equips que en formin part hauran d’estar totalment muntats i operatius a les 16.00 h del dia abans de la inauguració del Saló Municipalia (17 d’octubre de 2023), moment en què el tècnic instal·lador de la DGAL inspeccionarà l’estand.

Igualment, el desmuntatge de l’estand i del conjunt de les instal·lacions es durà a terme com a màxim el 19 d’octubre de 2023, després d’haver finalitzat el Saló Municipàlia, o, si escau, a l’hora que indiqui la Fira.

L’empresa executora del servei disposarà d’un número de localització telefònica durant l’horari d’obertura del Saló de Municipalia per estar a disposició de la persona interlocutora de la DGAL en aquest acte.






4.2 Assignació de recursos

4.2.1. Assignació de recursos suficients. L’empresa executora es compromet a dedicar o adscriure a l’execució del servei els mitjans personals i materials suficients per a la correcta execució dels treballs que conformen l’objecte del servei, amb el nivell i qualitat adequats i d’acord amb les condicions tècniques descrites en aquestes Condicions Tècniques i el seus annexes.

Així mateix, el dia de la inauguració del Saló, l’empresa posarà a disposició de la DGAL, mitjançant la persona interlocutora d’aquesta DG al Saló, personal qualificat i suficient per resoldre qualsevol incidència que pugui sorgir.

4.4.2 El personal de l’empresa executora dependrà exclusivament d’aquesta, per la qual cosa tindrà tots els drets i deures inherents a la seva qualitat de patró i haurà de complir les disposicions vigents en matèria laboral, de Seguretat Social, sanitàries i de seguretat i higiene en el treball, referides al personal propi al seu càrrec, el qual no adquirirà cap vincle laboral amb l’Administració adherida al Contracte Programa.

Així mateix, l’empresa executora haurà de complir, amb caràcter general, tota la normativa de prevenció de riscos laborals.

4.4.3 Acreditació personal de muntatge. L’empresa executora s’ha d’acreditar com a empresa muntadora davant la Fira de Lleida abans d’iniciar el muntatge de l’estand, en la forma i condicions que determina aquesta Fira per als muntadors d’estands.

L’empresa executora haurà de portar un control permanent de la qualificació professional del personal que destina a aquesta actuació i vetllar perquè compleixin en tot moment amb les normes de seguretat que s’hagin establert.

4.5 Normativa de seguretat de materials, equipaments i instal·lacions

La instal·lació elèctrica ha de complir la normativa vigent i el que assenyala el Reglament Electrotècnic de Baixa Tensió especialment en les seves Instruccions Tècniques Complementàries (ITC-BT) 34 i 39.

L’empresa executora lliurarà també, als responsables de la DGAL, la llista de l’equip audiovisual, amb el número de sèrie. Si conté elements consumibles (làmpades) l’empresa executora també haurà de facilitar, com a mínim, una peça de recanvi.

En cas que s’hagin de subministrar nous equipaments electromecànics i/o audiovisuals, s’adjuntaran les corresponents declaracions de conformitat, especificant les normes de seguretat i Compatibilitat Electromagnètica EMC, així com els seus respectius manuals d’ús i manteniment.

4.6 Terminis i horaris

L’empresa executora ha d’estar disponible per començar l’execució del servei partir del dia 12 d’octubre de 2023. Els horaris de feina s’han d’adaptar als horaris de la Fira de Lleida i de l’empresa que emmagatzema l’estand.

La durada del servei serà des del 12 d’octubre de 2023, data en què es permet instal·lar els estands a la Fira Municipalia, i fins el 24 d’octubre de 2023, com a màxim.


5. Gestió i execució del servei

5.1 Actuacions preparatòries
Abans d’iniciar els treballs, l’empresa executora lliurarà al responsables del CIRE per a la seva aprovació: el cronograma, el pla de treball, els mitjans definitius i les mostres de materials i acabats, que hauran de seguir les pautes d’imatge corporatives marcades en aquests plecs.

5.2 La prestació del servei
L’empresa executora s’obliga a gestionar la prestació d’aquest servei amb la màxima rapidesa i eficàcia.
La prestació del servei pròpiament dit es pot iniciar a partir del dia 12/10/2023. L’estand ha d’estar col·locat i totalment equipat, com a molt tard, a les 16’00 h del dia abans de la inauguració del Saló Municipalia, moment en què el tècnic instal·lador de la DGAL inspeccionarà l’estand prèvia a la inauguració de la Fira de Municipalia, fet que tindrà lloc a les 10h. del dia 17/10/2023.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           

5.2.1 Muntatge i adequació de l’estand
Un cop transportat i muntat l’estand a l’espai que indiqui la Fira de Lleida amb la pavimentació corresponent, haurà de fer la feina de retolació, escomesa, instal·lació elèctrica, d'imatge i so. 

Aquestes feines s’hauran de fer dins els horaris que indiqui la Fira. 

L’empresa executora repararà, a càrrec seu, els desperfectes que pugui ocasionar, tant en l’edifici com a les seves instal·lacions i equipaments, com a conseqüència de l’execució dels treballs que són objecte d’aquest servei.

Durant el muntatge i desmuntatge de l’estand es mantindran lliures els passos mínims per a l’evacuació de persones i no es podran tapar, desmuntar o manipular cap tipus de material de seguretat com detectors de presència, detectors d’incendis, càmeres de seguretat.

Les portes d’emergència i els recorreguts per a l’evacuació de persones en cas d’emergència han de quedar sempre clarament senyalitzats.

L’empresa executora haurà d’establir les mesures de seguretat necessàries per evitar qualsevol dany a persones, així com les mesures necessàries de protecció dels paviments, parets, passos, per evitar qualsevol dany a l’edifici.

L’empresa executora repararà a càrrec seu, els desperfectes que pugui ocasionar, tant en l’edifici on s’ubiqui l’estand, com a les seves instal·lacions i equipaments, com a conseqüència de l’execució dels treballs que són objecte d’aquest servei.

Així mateix, protegirà la moqueta que hagi instal·lat a l’estand durant les tasques de muntatge fins a la finalització dels treballs i neteja finals previs al lliurament de l’estand. 

5.2.2 Resolució d’incidències
Durant les jornades de la Fira Municipalia 2023, per tal de poder solucionar qualsevol incidència o imprevist que pugui sorgir en relació amb l’objecte del servei, l’empresa executora donarà un número de telèfon que durant l’horari d’obertura al públic del Saló de Municipalia estigui a disposició de la persona interlocutora de la DGAL per poder contactar amb la persona interlocutora de l’empresa executora per tal que aquesta última pugui atendre i solucionar la incidència de què es tracti. L’assistència serà puntual i en funció de les incidències que es puguin generar.

5.2.3 Desmuntatge, trasllat i dipòsit del mòdul
A partir de l’hora i dia de cloenda de la Fira, l’empresa executora estarà obligada a desmuntar, recollir i retirar tots els elements, material, mobiliari i instal·lacions. Pel que fa a tot allò que s’hagi de llençar cal portar-ho al container indicat per la Fira de Lleida.

La data límit per desmuntar i traslladar l’estand és el dia 24 d’octubre de 2023. 

6. Obligacions de l’executor del servei
L’empresa executora serà responsable de la qualitat tècnica en la prestació del servei objecte de l’adhesió al Contracte Programa, així com de les conseqüències que es dedueixin per l’Administració o per a tercers de les omissions, errors, mètodes inadequats o conclusions incorrectes en l’execució del servei.

7. Responsabilitats. Assegurances obligatòries:
El servei s’executa a risc i ventura de l’empresa executora, que assumeix la responsabilitat civil i les obligacions que es derivin del compliment o incompliment del servei.

L’empresa executora del servei haurà d’acreditar que disposa d’una pòlissa d’assegurança que cobreixi els danys materials, personals i conseqüencials derivats de la responsabilitat que li pugui ser imputada, tant a l’empresa executora, com al personal al seu càrrec amb uns límits mínims de cobertura per sinistre d’un mínim de 100.000 € l’any. Aquesta pòlissa haurà d’estar vigent durant tota la durada del servei.

